gl en gl de gl es gl en en gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl es es es es ca sv en en gl gl es en gl gl en
MARÍA MERA encarna á protagonista da curtametraxe Aquela noite – Qwerty Magazine
“Interpreto a unha rapaza que se vai somerxer na lenda dende un punto de surrealismo máxico”
Dende ben pequena María Mera (Boqueixón, 1986) tiña claro que quería ser actriz. Modelo, xornalista e licenciada en Turismo, María agarda con moita ilusión novos proxectos que lle permitan continuar traballando na interpretación. Tras estudar na Escola de Teatro de Santiago de Compostela hoxe é xa un rostro coñecido polo seu papel en series coma Matalobos ou O Faro e tamén no programa Como o da casa non hai ou Un mundo de nenos da Televisión de Galicia. Este verán interpretará o papel protagonista na curtametraxe Aquela noite. Producida por Roberto Rego e dirixida por Ángel de la Cruz compartirá escena con actores como Luis Iglesia, Xabier Deibe, Fely Manzano, Carmen Méndez ou Brais Breijo. Con eles descubriremos a lenda dos tres ríos que nacen na Serra do Xistral: o Eume, o Masma e o Landro. Unha historia de misterio na que María Mera se converte en protagonista.
– Cóntanos María, como comezaches na interpretación?
– Con 16 anos tiven a oportunidade de traballar de figurante nalgunhas series e foi aí cando me chamou a atención o traballo dos actores, recordo que absorbía cada detalle que facían, encantábame miralos. E así foi como tomei a decisión de estudar Arte Dramático, que foi cando realmente descubrín que iso era ao que me quería dedicar.
– Recordas cal foi o primeiro papel que interpretaches?
– Na escola de teatro a primeira personaxe que interpretei foi La señorita Julia de August Strindberg. E logo en televisión, Vanesa Viaño, na serie Matalobos.
– Modelo, actriz, xornalista… hoxe en día ten que ser unha polifacética e versátil para atopar traballo?
– Totalmente, cantas máis cousas saiba facer un, máis oportunidades de traballo ten, polo menos loitar por traballar de algo que che motive.
“Os galegos temos esa maxia das lendas nos contos dos nosos avós e antepasados. É fermoso viaxar por esas historias”
– Como xorde o teu papel na curta Aquela Noite e como te embarcas neste proxecto?
– Pois por unha proposta do seu creador Roberto Rego, que pensou en min para este proxecto. Estou moi contenta, porque é un proxecto diferente e teño moitas ganas de empezar a rodaxe.
– Coñecías a lenda na que se inspira?
– Si, si que a coñecía. A verdade é que os galegos temos esa maxia das lendas nos contos dos nosos avós e antepasados. É fermoso viaxar por esas historias. Parte de min pertence a Boqueixón, onde tamén vive a lenda de Pico Sacro.
– Cóntanos, a quen das vida nesta curtametraxe?
– Pois á protagonista. Unha rapaza que se vai somerxer na lenda desde un punto de surrealismo máxico. Non podo dicir máis, porque disto tamén forma parte o noso director Ángel de la Cruz, e con el irei creando pouco a pouco a miña personaxe.
– Gústache o papel que interpretas?
– Moito, porque é algo diferente ao que fixen, nunca tiven diante un proxecto baseado nunha lenda e menos aínda enfocado do xeito que o vai facer o noso director Ángel de la Cruz.
– Que supón para ti traballar nun proxecto coma este?
– A ilusión de crear un novo personaxe moi diferente a todos os que fixen anteriormente. E supón seguir medrando e aprendendo como actriz.
– Na túa carreira como actriz que papel soñas con protagonizar?
– Para o que me chamen!! Gustaríame algo que supuxera un gran reto para min. Podería ser un personaxe de acción, por exemplo.
– Como actriz, como percibes a situación actual do audiovisual galego?
– Está claro que a crise afecta ao audiovisual e a todos os sectores, o problema do noso é que durante moitos anos medrou á base de financiación pública e non polo desenvolvemento profesional do sector. Dentro destas axudas, mesturáronse amiguismos e profesionais para mover un sector que hoxe por hoxe perdeu máis do 60% das produtoras que tiña hai uns anos, son poucas as que lograron profesionalizarse e sobrevivir. Ao audiovisual galego faille falta máis unidade para demostrar o noso potencial fóra de Galicia, xa que o mercado interno quedou devastado pola crise. Hoxe sacar un proxecto de ficción en Galicia, tanto en formato de serie para televisión como de cine é unha fazaña, e o pouco que se consigue non dá traballo a toda esta xeración de actores que quedou paralizada.
– Cales son os teus proxectos de futuro?
– Rematei en Madrid a rodaxe da película Sicarius, La noche y el silencio. Polo de agora non hai nada máis en firme, esperemos que en breve as cousas se afiancen e tomen camiño.
– Como se presenta este ano?
– Acabo de rodar a primeira tempada de O Faro, así que agora estamos de descanso agardando pola segunda. Igual que o programa de cociña Como o da casa non hai. E logo de casting en casting, loitando por proxectos novos.
Qwerty Magazine - Aviso Legal · Política de privacidad
El uso de nuestro sitio web supone la aceptación del uso de cookies de acuerdo con nuestraAceptar Leer [+]
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.